Powell, Anel Elaine (1998-12)
Study report (M. Phil.) -- University of Stellenbosch, 1998.
AFRIKAANSE OPSOMMING: Die woordestryd rondom die rol van 'n kritiese media in Suid Afrika is uit 'n groeiende regerings kritiek op nuusdekking afkomstig. Dit wil voorkom asof die regering meen dat die behoefte vir 'n noulettende pers verval het na die verkiesing van 'n demokratiese regering. In 1994, het Thabo Mbeki byvoorbeeld te kenne gegee dat "aangesien bevrydings leiers nou aan bewind is die bestaan van nuuswaghonde nie meer nodig is nie". Die doelwit van hierdie navorsing is om te bepaal hoe nuusdekking die regering raak. Die dekking is beperk tot die van die Cape Times, Die Burger en Sowetan oor Dr. Zuma se Mediese, Tandheelkundige en Aanvullende Professionele Wetsonderwerp. Die tydperk Mei 1997 tot Januarie 1998 dek die gesondheidsbeleid se ontwikkeling van 'n Witskrif tot die uitvaardiging as 'n wet. Behalwe om die aard van nuusdekking te bepaal, bv. of dekking positief, negatief, neutraal of gebalanseerd is, is twee ander proposisies ondersoek. Die eerste proposisie is die verband tussen die ideologieseposisie van 'n nuusblad se nuusdekking en die invloed daarvan op regeringsbeleid. Die tweede proposisie handel oor eienaarskap van koerante en die nuusdekking van regeringsbeleid. Die fokus van hierdie navorsing val op die inhoud van nuusblaaie en inhoudsanaliese dien as die navorsingsontwerp. Die klaarblyklike sowel as die latente inhoud van die artikels word ontleed en die resultate word volgens die proposisies vertolk. Die bevinding is dat alhoewel nuusdekking van die gesondheidsbeleid in die algemeen krities is, is dit nie oorweldigend krities nie. Positiewe, neutrale en gebalanseerde artikels balanseer negatiewe dekking. Nuusdekking speel 'n belangrike rol in die verhouding tussen nuusblaaie en die regering. Alhoewel die resultate van hierdie ontleding beperk is tot die dekking van 'n aspek van regeringsbeleid deur die Cape Times, Die Burger en Sowetan, kan 'n ekstrapolering van die toepaslike teoretiese benadering moontlik gemaak word. Dekking van die drie nuusblaaie dui In kombinasie van die Liberale en Ontwikkelings (Development) benaderings tot media-gemeenskap verhoudings aan. Die Ontwikkelingende (Developmental) persbenadering word nie deur die drie nuusblaaie voorgestaan rue. Dit wil voorkom asof die nuusblaaie hul rol as waghond vervul deur kritiese verslag te doen oor regeringsbeleid. Die resultate is bevorderlik vir die rol wat die media speel in die bevestiging van demokrasie in Suid Afrika.
Please refer to this item in SUNScholar by using the following persistent URL: http://hdl.handle.net/10019.1/51068